钦定古今图书集成/理学汇编/学行典/第250卷 > 何璧
## 钦定古今图书集成/理学汇编/学行典/第250卷 > 何璧

按《南陵县志》：“何璧，字世奇，幼颖异，及长，补邑庠弟子
员，知崇正学，平居未尝疾言遽色，冠婚丧祭，一遵家
礼。太学生辽东丘经有所委寄，卒于南都。璧为访其
里人张隅，召经弟还其托五百金，封识宛然。尝开孟
塘，辨析经义，根据详审，士类多所造就。年及强仕，以
疾终。所著有《西斋集》。”